**Houssem-Eddine Chaâbane Aouar** (\* 30. jún 1998, Lyon, Francúzsko) je stredopoliar narodený vo Francúzsku reprezentujúci Alžírsko, ktorý momentálne pôsobí v AS Rím. 

Pôsobil v mládežníckych kategóriách francúzskej reprezentácie no od marca 2023 reprezentuje Alžírsko.

Klubová kariéra
---------------

### Lyon

Aouar prišiel do akadémie Olympique Lyon v roku 2009 keď mal 11 rokov.

V roku 2016 podpísal prvý trojročný kontrakt s Lyonom. Debutoval 16. februára 2017 v 16-finále Európskej ligy 2016/17 pri vonkajšej výhre 4:1 nad AZ Alkmaar. Prvý gól strelil o týždeň neskôr v odvete pri výhre 7:1. Debut v Ligue 1 mal 16. apríla 2017 v zápase proti Bastii. Na začiatku sezóny 2017/18 si prevzal číslo 8 po odchode Corentina Tolissa do Bayernu Mníchov. Toto číslo v minulosti nosila aj klubová legenda Juninho Pernambucano. 

V júli 2018 bol nominovaný na cenu Golden Boy. 

Dňa 11. decembra 2019 strelil gól proti RB Leipzig v skupinovej fáze Ligy majstrov UEFA 2019/20 čím pomohol Lyonu k postupu do vyraďovacej fázy. Lyon sa neskôr dostal až do semifinále Ligy majstrov. 

### AS Rím

11. júna 2023 podpísal Aouar, päťročný kontrakt s tímom talianskej Serie A s AS Rím.

Reprezentačná kariéra
---------------------

### Francúzsko

Aouar reprezentoval Francúzsko v mládežníckych kategóriách do 17 a 21 rokov.

Prvú pozvánku do A-tímu Francúzska dostal v novembri 2019, ale nemohol sa pripojiť kvôli zraneniu. 26. augusta 2020 bol Aouar povolaný na zápasy Ligy národov UEFA 2020/21 no kvôli pozítivnemu testu na COVID-19 sa nemohol zúčastniť. Jeho jediný zápas za Francúzsko prišiel 7. októbra 2020 v priateľskom zápase zápase proti Ukrajine, ktorý jeho tím vyhral 7:1.

### Alžírsko

V marci 2023 sa rozhodol reprezentovať Alžírsko, kde sa narodili jeho rodičia. V rozhovore pre Alžírsku futbalovú federáciu povedal: "Prezident mi podal ruku a zdalo sa, že to tak malo byť. Mal som druhú šancu a skočil som po nej." Dodal tiež, že "ľutuje", že hral za Francúzsko a povedal, že mal pocit, že "neurobil najlepšie rozhodnutie".

Štatistiky kariéry
------------------

### Klubové

*K 16. júnu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Ostatné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Olympique Lyon B | 2015/16 | Ligue 4 | 6 | 0 | ― | ― | ― | ― | 6 | 0 |
| 2016/17 | 15 | 4 | ― | ― | ― | ― | 15 | 4 |
| 2017/18 | 1 | 0 | ― | ― | ― | ― | 1 | 0 |
| Olympique Lyon | 2016/17 | Ligue 1 | 3 | 0 | 0 | 0 | 0 | 0 | 2**1** | 1 | 0 | 0 | 5 | 1 |
| 2017/18 | 32 | 6 | 4 | 0 | 0 | 0 | 8**1** | 1 | ― | 44 | 7 |
| 2018/19 | 37 | 7 | 2 | 0 | 1 | 0 | 7**2** | 0 | ― | 47 | 7 |
| 2019/20 | 25 | 3 | 4 | 3 | 4 | 2 | 8**2** | 1 | ― | 41 | 9 |
| 2020/21 | 30 | 7 | 3 | 1 | ― | ― | ― | 33 | 8 |
| 2021/22 | 36 | 6 | 0 | 0 | ― | 9**1** | 2 | ― | 45 | 8 |
| 2022/23 | 16 | 1 | 2 | 0 | ― | ― | ― | 18 | 1 |
| Celkovo v Lyone | 179 | 30 | 15 | 4 | 5 | 2 | 34 | 5 | 0 | 0 | 233 | 41 |
| Celkovo | 201 | 34 | 15 | 4 | 5 | 2 | 34 | 5 | 0 | 0 | 255 | 45 |

**Poznámky**

**1** Európska liga UEFA

**2** Liga majstrov UEFA

### Medzinárodné

*K 16. júnu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Francúzsko | 2020 | 1 | 0 |
| Celkovo | 1 | 0 |

Úspechy
-------

**Individuálne**

* All-Star tím Ligy majstrov UEFA 2019/2020

Referencie
----------

1. ↑   *AZ vs. Lyon - 16 February 2017 - Soccerway* [online]. int.soccerway.com, [cit. 2023-06-16]. Dostupné online.
2. ↑   *Houssem Aouar se upsal AS Řím na pět let » inFotbal.cz* [online]. 2023-06-06, [cit. 2023-06-16]. Dostupné online. (po česky)
3. ↑   *France 7-1 Ukraine (Oct 7, 2020) Final Score* [online]. ESPN, [cit. 2023-06-16]. Dostupné online. (po anglicky)
4. ↑   *Can Algeria switch help relaunch Aouar’s career?* [online]. Ligue1 COM, [cit. 2023-06-16]. Dostupné online. (po anglicky)

Externé odkazy
--------------

* transfermarkt.com – Houssem Aouar